HR   HR 
 
 
 EUROPSKA  
KOMISIJA   
Bruxelles, 14.2.2022.  
COM(2022) 44 final  
 
DOPUNA KOMUNIKACIJI KOMISIJE EUROPSKOM PARLAMENTU, VIJEĆU, 
EUROPSKOM GOSPODARSKOM I SOCIJALNOM ODBORU I ODBORU REGIJA  
o Strategiji EU -a za jadransku i jonsku regiju   
 
1 UKLJUČIVANJE REPUBLIKE SAN MARINA U STRATEGIJU EU -a ZA 
JADRANSKU I JONSKU REGIJU  
1. UVOD 
Europsko vijeće zatražilo je u prosincu 2012. od Europske komisije da do kraja 2014. 
predstavi Strategiju EU -a za jadransku i jonsku regiju (EUSAIR). U skladu s tim zahtjevom 
Komisija se opsežno savjetovala s dionicima te 17.  lipnja  2014. donijela Komunikaciju o 
EUSAIR -u1. 
Europsko vijeće zatim je podržalo Strategiju u svojim zaključcima od 24.  listopada  2014.2 te 
„pozvalo sve relevantne sudionike da je bez odgode provedu”. Dopunom Komunikaciji o 
EUSAIR -u (COM(2020)  132 final od 2.  travnja  2020.) Republika Sjeverna Makedonija 
službeno je uključena u EUSAIR.  
Opći je cilj EUSAIR -a promicanje održivog gospodarskog i društvenog napretka u regiji, i to:  
 stvaranjem rasta i radnih mjesta,  
 poboljšavanjem privlačnosti, konkurentnosti i povezanosti regije,  
 čuvanjem okoliša, te  
 osiguravanjem zdravih i uravnoteženih morskih i obalnih ekosustava.  
EUSAIR pridonosi i procesu proširenja EU -a. Omogućuje suradnju pet zemalja zapadnog 
Balkana na ravnopravnoj razini s državama članicama, ujedno promičući provedbu određenih 
politika i strategija EU -a na makroregionalnoj razini .  
Kako bi ostvarile svoje ciljeve, vlade zemalja koje sudjeluju u EUSAIR -u3 obvezuju se 
uskladiti svoje prioritete i mobilizirati odgovarajuća nacionalna financijska sredstva i ona EU -
a za provedbu Akcijskog plana4. Tim akcijskim planom želi se postići da EUSAIR postane 
operativan utvrđivanjem posebnih prioriteta (stupova i tema) i mjera za širu regiju.  
EUSAIR je i dalje otvoren drugim partnerima u regiji. Na ministarskom sastanku Jadransko -
jonskog vijeća/EUSAIR -a5 11. svibnja  2021. prihvaćen je zahtjev Republike San Marina da se 
pridruži EUSAIR -u. Izolskom deklaracijom donesenom na sastanku Vijeće je pozvano da 
poduzme sve potrebne korake kako bi se San Marino uključio u EUSAIR kao deseta zemlja 
sudionica. Četiri d ržave članice EU -a koje sudjeluju u EUSAIR -u poslale su 15.  lipnja  2021. 
dopis portugalskom predsjedništvu Vijeća podupirući taj zahtjev.  
U svojim zaključcima od 18.  studenoga  2021. Vijeće je pozdravilo i prihvatilo zahtjev 
zemalja koje sudjeluju u EUSAIR -u. Pozvalo je Komisiju da poduzme potrebne korake za 
uključivanje San Marina u EUSAIR, izmijeni Strategiju u skladu s tim te je dostavi Vijeću6. 
 
                                                           
1 COM(2014)  357 final od 17.6.2014.  
2 Zaključci Europskog vijeća od 23. i 24. listopada 2014. (EUCO 169/14).  
3 Četiri države članice EU -a (Hrvatska, Grčka, Italija i Slovenija) i pet zemalja zapadnog Balkana 
(Albanija, Bosna i Hercegovina, Crna Gora, Sjeverna Makedonija i Srbija).  
4 SWD(2014)  190 final.  
5 Ministri vanjskih poslova i tijela zemalja sudionica nadležna za fondove EU -a predstavljaju EUSAIR i 
Jadransko -jonsku inicijativu na  političkoj razini. Od prvog godišnjeg foruma EUSAIR -a u Dubrovniku 
(Hrvatska) 2. –13. svibnja  2016. oni čine ministarski sastanak Jadransko -jonskog vijeća/EUSAIR -a. 
6 Vijeće za opće poslove od 18.  studenoga  2021.  
 
2 2. UKLJUČIVANJE SAN MARINA U EUSAIR  
1. Politički kontekst  
San Marino je bliska susjedna zemlja i partner EU -a te dijeli njegove temeljne vrijednosti. 
Odnosi EU -a i San Marina uspostavljeni su 1983., a zasnivaju se na nizu bilateralnih 
dogovora. Obuhvaćaju područja kao što su carina, oporezivanje dohotka od privat ne štednje i 
monetarna pitanja. Od 2015. EU pregovara o sporazumima o pridruživanju s Andorom, 
Monakom i San Marinom. Na temelju takvog sporazuma o pridruživanju te tri zemlje mogle 
bi sudjelovati na jedinstvenom tržištu i surađivati s EU -om na popratnim p olitikama.  
S obzirom na njegove dimenzije i geografski položaj u jadranskoj regiji, državno područje 
San Marina preklapa se s područjem u kojem EUSAIR provodi svoje projekte, mjere i 
aktivnosti. Vlada San Marina u potpunosti se slaže s ciljevima EUSAIR -a i načelom 
višerazinske suradnje više dionika.  
2. Sudjelovanje San Marina u EUSAIR -u 
U ovoj Dopuni Komunikaciji o EUSAIR -u utvrđuju se uloge i odgovornosti San Marina u 
višerazinskom upravljanju EUSAIR -om te njegovi odnosi s drugim zemljama sudionicama.  
Za S an Marino sudjelovanje u EUSAIR -u podrazumijeva suradnju i koordinaciju s drugim 
zemljama u regiji u planiranju financiranja nacionalnim sredstvima, sredstvima EU -a i 
sredstvima iz drugih izvora za provedbu Akcijskog plana.  
Zahvaljujući uključivanju u EUS AIR San Marino imat će pravo sudjelovati u upravljačkim 
strukturama EUSAIR -a, među ostalim na političkoj, koordinacijskoj i operativnoj razini7. 
3. ZAKLJUČCI  
Uključivanjem San Marina u EUSAIR pojačat će se suradnja u jadranskoj i jonskoj regiji. 
Također će se ojačati partnerstvo EUSAIR -a i odnosi između San Marina i EU -a.  
Zahvaljujući sudjelovanju u EUSAIR -u pod jednakim uvjetima kao sve druge zemlje 
sudionice , San Marino moći će naučiti više o mehanizmima upravljanja makroregionalnom 
strategijom EU -a te steći iskustvo i sudjelovati u provedbi politika EU -a.  
Priložena je nova karta zemalja EUSAIR -a. 
 
 
 
 
 
 
 
 
KARTA ZEMALJA UKLJUČENIH U STRATEGIJU EU -a ZA JADRANSKU I JONSKU REGIJU  
 
                                                           
7 Ministarski sastanci (politička razina), upravni odbor EUSAIR -a (koordinacijska razina) i tematske 
upravljačke skupine (operativna razina).  
 
3